《夜渡鄞江》
宋代·高鹏飞

睡起开篷月在沙，晚江山影动龙蛇。诗成索笔无人应，酒尽空囊何处赊。

船去船来数声橹，江南江北几人家。星娥定怪归来晚，从此西风欲泛槎。

作者简介：高鹏飞，字南仲，馀姚（今属浙江）人。翥侄。生平仕履不详。曾与孙应时唱和（《次孙烛湖秋夜有感》），可知亦为孝宗时人。有《林湖遗稿》，已佚。仅高翥《信天巢遗稿》（亦名《菊涧集》）附录存诗十九首。文渊阁《四库全书》本《两宋名贤小集》卷三五一存诗同，文字多挖改错误。